ISTORE22 เทรดกระดาน “ไลฟ์เอ็กซ์เช้นจ์” วันแรก วิ่งเหนือจอง 64%
“สตอเรจ เอเชีย” หรือ ISTORE22 เข้าเทรดบนกระดาน “ไลฟ์เอ็กซ์เช้นจ์” วันนี้ (22 ธ.ค.65) เป็นวันแรก ราคาวิ่งเหนือจอง 64% จากราคา IPO ที่ระดับ 1.40 บ.
“สตอเรจ เอเชีย” หรือ ISTORE22 เข้าเทรดบนกระดาน “ไลฟ์เอ็กซ์เช้นจ์” วันนี้ (22 ธ.ค.65) เป็นวันแรก ราคาวิ่งเหนือจอง 64% จากราคา IPO ที่ระดับ 1.40 บ.
22 ธ.ค. 2565

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย นายประพันธ์ เจริญประวัติ ผู้จัดการ ตลาดหลักทรัพย์ไลฟ์เอ็กซ์เช้นจ์ (LiVEx) พร้อมด้วย นายภักดี อนิวรรตน์ ประธานเจ้าหน้าที่บริหาร บริษัท สตอเรจ เอเชีย จำกัด (มหาชน) หรือ ISTORE22 ร่วมพิธีเปิดการซื้อขายวันแรกในตลาดหลักทรัพย์ไลฟ์เอ็กซ์เช้นจ์ ของ ISTORE22 ผู้ให้บริการให้เช่าห้องเก็บของหรือทรัพย์สินส่วนตัว ในวันที่ 22 ธันวาคม 2565 โดยใช้ชื่อย่อในการซื้อขายหลักทรัพย์ว่า “ISTORE22”
ทั้งนี้ LiVEx เปิดให้ซื้อขายวันละ 1 รอบ ระหว่าง 9.30 –11.00 น. ในรูปแบบ Auction ด้วยวิธีจับคู่อัตโนมัติ (Automatic Order Matching : AOM) และวิธีบันทึกการซื้อขาย (Trade Report) ผ่านบริษัทหลักทรัพย์ที่ให้บริการซื้อขายหลักทรัพย์ใน LiVEx  ติดตามข้อมูลเพิ่มเติม www.live-platforms.com/live-exchange
อนึ่ง ISTORE22 เปิดตลาดที่ราคา 2.30 บาท บวก 0.90 บาท หรือ 64.28% จากราคา IPO ที่ 1.40 บาท